Ahmaud Arbery tapmine

Ahmaud Marquez Arbery (8. mai 1994 – 23. veebruar 2020) oli 25-aastane afroameeriklane, kes 2020. aasta 23. veebruaril läks tervisejooksu tegema, kuid keda jooksmise ajal asusid autodega jälitama kolm valget meest, kellest üks ta surnuks tulistas.Why it took more than 2 months for murder charges and arrests in the death of Ahmaud Arbery. USA Today. 08.05.2020 Tulistamine toimus Georgia osariigis Glynni maakonnas maakonnakeskuse Brunswicki lähedal. 

Tulistamine ning viivitused selle uurimisel ja kahtlusaluste vahistamisel ajendasid arutelusid rassilise ebavõrdsuse teemal.

Arbery surm
Arbery oli relvastamata ja sörkis päevasel ajal tänaval. 34-aastane Travis McMichael ja tema 64-aastane isa Gregory McMichael jälitasid teda oma pikapis ja pidasid ta kinni. McMichaelite naaber William Bryan järgnes McMichaelitele oma autos ning filmis toimunut telefoniga. Videol ei ole tegevus alati kaadris. Travis McMichael ja Arbery kähmlesid omavahel, mille käigus sai Arbery kolm kuulitabamust.Autopsy results show Ahmaud Arbery was shot 3 times. WSB TV. 12.05.2020 Osa meediaallikate kohaselt kõlas esimene püssilask enne füüsilist kähmlust Travis McMichaeli ja Arbery vahel,Georgia to consider charges in killing of unarmed black jogger as video emerges. The Guardian. 06.05.2020 teiste meediaallikate teatel McMichael ja Arbery kaklesid omavahel enne esimest lasku,Ahmaud Arbery: Video emerges of black jogger killed by 2 white men; case heads to grand jury. Fox. 06.05.2020 kolmandate meediaallikate järgi polnud videost täpselt näha mis enne esimest lasku toimus.The killing of Ahmaud Arbery, an unarmed black jogger in Georgia, explained. Vox. 24.06.2020 Pärast esimest lasku on näha McMichaelit ja Arberyt jahipüssi pärast võitlemas. Pärast kolmandat lasku langes Arbery pea ees maha, ning näha on Gregory McMichaelit oma poja ja Arbery poole jooksmas. Gregory McMichaeli käes oli käsirelv, kuid ta ei tulistanud sellest. William Bryani tunnistuse järgi ütles Travis McMichael maas lamavale ja surevale Arberyle "kuradi neeger" ("fucking nigger").Testimony: Shooter used racist slur as Arbery lay dying. AP News. 05.06.2020      

2020. aasta 11. veebruaril oli Travis McMichael helistanud hädaabinumbrile 911 ja teatanud mustanahalisest mehest, kes viibis poolelioleva maja ehitusplatsil.‘It just startled me.’ Travis McMichael dialed 911 days before shooting. AJC. 14.05.2020 Ka vahetult enne 23. veebruaril 2020 toimunud tulistamist teatati hädaabinumbrile, et pooleliolevas lukustamata uksega majas viibis mustanahaline mees, kes pärast väljumist mööda tänavat jooksis.'I just need to know what he's doing wrong:' two 911 calls made before Ahmaud Arbery killing. The Hill. 07.05.2020 Vastasmaja turvakaamera jäädvustas, et Ahmaud Arbery viibis lühidalt ehitatavas majas.Security video | GBI reviewing additional video footage in Ahmaud Arbery case. AJC 

Gregory McMichael oli enne 2019. aastal pensionile jäämist töötanud Brunswicki ringkonnaprokuratuuri juures uurijana ning 1980. aastatel politseinikuna. 

Uurimine

Glynni Maakonna Politseijaoskond (GCPD) väidab, et Brunswicki ringkonnaprokuratuurist anti 23. veebruaril politseile korraldus mitte võtta süüdlasi vahi alla.Glynn County commissioners say DA blocked arrests after fatal shooting. 13.05.2020 Brunswicki ringkonnaprokuratuur eitab taolise juhendi andmist. 

24. veebruaril soovitas Waycrossi ringkonnaprokurör George Barnhill politseil vahistamisi mitte teostada.Outrage over delayed arrest in Glynn County slaying. News 4 Jax. 08.05.2020 27. veebruaril võttis Barnhill ametlikult juhtumi uurimise üle. 

2. aprillil soovitas Barnhill GCPD-l taas vahistamisi mitte läbi viia, kuna McMichaelitel oli alust arvata, et nad jälitasid potentsiaalset murdvarast, ja kuna Travis McMichaelil oli õigus enesekaitseks surmavat jõudu kasutada, kui Arbery jahipüssi endale haarata üritas.Black man shot dead while jogging in Georgia, and two months later, no arrests. NBC. 30.04.2020 Georgia seaduste kohaselt on kodanikel lubatud põhjendatud kahtluse korral teostada kaaskodaniku vahistamine. Samas teatas ta, et kavatseb end juhtumi uurimisest taandada oma poja ja Gregory McMichaeli vaheliste tööalaste sidemete tõttu. 7. aprillil taotles Barnhill enda kõrvaldamist juhtumi uurimisest.Prosecutorial ethics are in the spotlight after the death of Ahmaud Arbery. ABA Journal. 16.07.2020  

13. aprillil liikus juhtumi uurimine Atlanticu ringkonnaprokuratuuri kätte.Attorney General Carr asks Department of Justice to investigate handling of Arbery case. WGXA. 11.05.2020 

5. mail postitas kohalik raadiojaam WGIG video Arbery tulistamisest oma kodulehele.Man who recorded the Ahmaud Arbery shooting has been receiving threats, attorney says. CNN. 12.05.2020 Video võeti vägivaldse sisu tõttu kahe tunni pärast raadiojaama kodulehelt maha, kuid laaditi samal päeval üles Youtube'i keskkonda ning Arbery perekond postitas 28 sekundi pikkuse lõigu Twitterisse. Video läks viraalseks. 

Samuti 5. mail sekkus juhtumi uurimisse Georgia Uurimisbüroo (GBI). 

7. mail vahistati McMichaelid. Lisaks mõrvasüüdistusele esitati meeste vastu veel mitmeid süüdistusi (sh Arberylt vabaduse võtmise eest ja tema ründamise eest). 

10. mail palus Georgia peaprokurör Christopher M. Carr Justiitsministeeriumi ja Föderaalse Juurdlusbüroo abi, et uurida, kuidas kohalikud uurijad juhtumiga tegelenud olid. 11. mail tema palve rahuldati.Justice Department assessing whether to bring hate crime charges in Arbery shooting. CNN. 11.05.2020

11. mail suunati juhtumi uurimine Cobbi maakonna ringkonnaprokurörile. Joyette M. Holmes oli neljas ringkonnaprokurör, kes juhtumiga tegeles.Georgia Attorney General Names New Prosecutor In Ahmaud Arbery Case. NPR. 11.05.2020 Arbery perekonna arvates oli positiivne, et uurimine liikus sündmuspaigast 480 km kaugusele.

21. mail vahistati toimunut filminud William Bryan.Man who recorded the fatal shooting of Ahmaud Arbery has been arrested, GBI says. CNN. 21.05.2020

4. juunil toimunud eelistungil ütles süüdistaja, et kolm süüdistatavat olid Arberyt "jälitanud, jahtinud ja lõpuks hukanud". Süüdistaja kohaselt polnud tegemist enesekaitsega mitte McMichaeli poolt, vaid Arbery poolt. 

Kohtualused ennast süüdi ei tunnista.Judge denies bond to one of three men charged in Arbery killing. AJC. 17.07.2020 

Mõju ja reaktsioonid
Arbery perekonda esindavate advokaatide sõnul oli tegemist rassilise profileerimisega. Ahmaud Arbery, George Floydi ja Breonna Taylori perekondi esindava advokaadi Ben Crumpi hinnangul meenutab Arbery surm lintšimist.Ben Crump: Ahmaud Arbery killing reminiscent of lynching. USA Today. 10.05.2020 

Mitmed poliitikud, sportlased, usujuhid ja muud kuulsused mõistsid toimunu hukka. Presidendikandidaat Joe Biden ütles, et Arbery lasti külmavereliselt maha ning võrdles tema tapmist samuti lintšimisega.Biden urges investigation into shooting of Ahmaud Arbery. The Hill. 07.05.2020

McMichaelid vahistati 74 päeva pärast Arbery tapmist. Politseid ja kohalikke prokuröre on süüdistatud onupojapoliitikas ja huvide konfliktis.

2020. aasta 8. mail, mil oleks olnud Arbery 26. sünnipäev, korraldati tema mälestamiseks 2,23 miili ehk 3,59 km pikkune jooksuüritus, millest võttis osa tuhandeid jooksjaid. Distantsiks valitud 2,23 miili sümboliseeris Arbery surmapäeva.On Ahmaud Arbery’s Birthday, Thousands Say #IRunWithMaud. New York Times. 08.05.2020

Vaata ka
Black Lives Matter

Viited

Kategooria:2020
Kategooria:Kuriteod